קנדו (כור גרעיני)

כור קנדו (באנגלית: CANDU Reactor) הוא כור גרעיני שפיתחה החברה לאנרגיה אטומית של קנדה בשנות ה-50 ובשנות ה-60 של המאה העשרים, בשיתוף עם חברת החשמל של חבל אונטריו שבקנדה. בכורים אלו משמשים מים כבדים להאטת נייטרונים (moderator) ומים כבדים תחת לחץ גבוה משמשים לקליטת החום שנוצר בתהליך הביקוע הגרעיני. הדלק הגרעיני הוא אורניום לא מועשר.

שמו של הכור נגזר מהאותיות הראשונות במילה קנדה (CAN), מהאות הראשונה במילה דאוטריום (D), אחד המרכיבים של מים כבדים, ומהאות הראשונה במילה אורניום (U).

כמה מהתכונות הייחודיות של כור קנדו:
 היכולת לפעול על אורניום טבעי בלתי מועשר.
 היכולת להטעין לתוכו אורניום חדש ולפנות את האורניום המשומש תוך כדי פעולת הכור, מבלי שיהיה צורך לכבותו.
 הכור בנוי ממספר רב של צינורות העמידים בלחץ גבוה במקום מכל אחד גדול העמיד בלחץ גבוה כמקובל בכורים אחרים.

פעולת הכור
מוטות אורניום טבעי השרויים בתוך דוד הליבה פולטים חלקיקים שונים בהם נייטרונים. דוד ליבת הכור מלא במים כבדים המאטים את הנייטרונים עד כדי כך שהם נלכדים על ידי אטומים של החומר הבקיע אורניום-235, המהווה 0.72% מהאורניום הטבעי. האטומים האלו אינם יציבים ולכן הם מתבקעים ופולטים עוד נייטרונים, וכך נוצרת תגובת שרשרת מבוקרת. מוטות כיבוי ובקרה מווסתים את כמות הנייטרונים האיטיים ולכן גם את קצב תגובת השרשרת. תהליך הביקוע הגרעיני מפיק חום. החום נקלט על ידי נוזל (בכורי קנדו אלו מים כבדים) המוחזק בלחץ גבוה כדי למנוע את רתיחתו. שחלוף חום מתבצע בתוך דוד קיטור שהוא גם מחליף חום, ובתוכו החום עובר דרך דופן הצינורות מן המים הכבדים אל מים רגילים (מים קלים). מים אלו רותחים ויוצרים קיטור המפעיל טורבינה וגנרטור חשמלי.

החום השיורי שאינו בשימוש להפקת חשמל מסולק על ידי מערכות קירור המובילות את החום למאגר מים גדול טבעי כגון ים, אגם או נהר.

ממוזער|שמאל|400px|תרשים סכימתי של כור גרעיני קנדו :
מעגל הקירור הראשוני מופיע בצהוב וכתום, המעגל המשני בכחול ואדום. המים הכבדים הפושרים בדוד הליבה מופיעים בוורוד, יחד עם מוטות הכיבוי שהוכנסו חלקית.
+מפתח1צרור דלק7משאבת מים כבדים2דוד ליבת הכור8מכונת תדלוק3מוטות בקרה וכיבוי9מים כבדים - מאט נייטרונים4מאגר מים כבדים בלחץ גבוה10צינורות לחץ5מחליף חום ודוד קיטור11קיטור מוזרם לטורבינה6משאבת מים קלים (רגילים)12מים קרים חוזרים מהטורבינה13בנין הכור עשוי בטון מזוין

שמאל|ממוזער|350px|שני צרורות דלק קנדו: כל אחד באורך 50 ס"מ ובקוטר 10 ס"מ, עשוי מטבליות תחמוצת אורניום טבעי המסודרות בתוך גלילי מתכת. כל צרור מסוגל לייצר חשמל בכמות של 1 גיגה-ואט-שעה במשך שהייתו בתוך הכור.

כורי קנדו בפעולה (2008)
 ארץ-אזור אתר תחנת כוח הספק חשמל (מגה-ואט) שנת הפעלה קנדה-אונטריו פיקרינג A1 515 - קנדה-אונטריו פיקרינג A4 515 - קנדה-אונטריו פיקרינג B1 516 - קנדה-אונטריו פיקרינג B2 516 - קנדה-אונטריו פיקרינג B3 516 - קנדה-אונטריו פיקרינג B4 516 - קנדה-אונטריו דארלינטון 1 881 - קנדה-אונטריו דארלינטון 2 881 - קנדה-אונטריו דארלינטון 3 881 - קנדה-אונטריו דארלינטון 4 881 - קנדה-אונטריו ברוס A3 750 - קנדה-אונטריו ברוס A4 750 - קנדה-אונטריו ברוס B1 785 - קנדה-אונטריו ברוס B2 820 - קנדה-אונטריו ברוס B3 785 - קנדה-אונטריו ברוס B4 785 - קנדה-קוויבק ז'נטיי 636 - קנדה-ניו ברנזוויק פוינט לפּרו 635 - ארגנטינה-קורדובה אֶמבָּלסֶה 600 - סין-ג'ג'יאנג קינשאן 3A 665 2003 סין-ג'ג'יאנג קינשאן 3B 665 2003 קוריאה הדרומית ווֹלסוֹנג 1 629 1983 קוריאה הדרומית ווֹלסוֹנג 2 650 1997 קוריאה הדרומית ווֹלסוֹנג 3 650 1998 קוריאה הדרומית ווֹלסוֹנג 4 650 1999 רומניה צ'רנבודה 1 700 - רומניה צ'רנבודה 2 700 2007 סה"כ 27 כורים 18,473 מגה-ואט -

ארבעה כורי קנדו נוספים שנסגרו זמנית לצורך שיפוץ (נכון לשנת 2008) יגדילו את אספקת החשמל של חבל אונטריו שבקנדה ב-2,530 מגה-ואט עם הפעלתם. שני כורים אחרים באותו חבל-ארץ התיישנו ונסגרו. בפרובינציית מניטובה שבקנדה פעל כור קנדו ניסויי בהספק של 60 מגה-ואט, עד שנסגר ופורק בשלהי המאה העשרים. הכור היה ייחודי בכך שהוא קורר בנוזל אורגני (במקום במים כבדים), שזרם במאונך, ולא במאוזן כרגיל בכור קנדו.

כור קנדו מתקדם
בשנת 2008 החברה לאנרגיה אטומית של קנדה ממשיכה לעסוק בתכנון הנדסי של הדור הבא של כורי קנדו. "כור קנדו מתקדם" (באנגלית: Advanced CANDU Reactor, בראשי תיבות: ACR) יקורר במים כבדים, ויתודלק באורניום מועשר במקצת. חידושים אלה יאפשרו את הוזלת הכור בעיקר בגלל גודלו הקטן יחסית והחסכון במים כבדים ובחומרים בכלל. בניית הכור תיעשה בשיטה מודולרית שתאפשר קיצור לוח הזמנים, ובכך ייחסכו גם עלויות עבודה והון. כבכל כור קנדו, מאט הנייטרונים יהיה עשוי ממים כבדים גם בכור המתקדם.

ראו גם
 כור גרעיני
 החברה לאנרגיה אטומית של קנדה
 מים כבדים

קישורים חיצוניים

החברה לאנרגיה אטומית של קנדה AECL, אתר החברה
קבוצת בעלי כורי קנדו, אתר הארגון

קטגוריה:ערכים שבהם תבנית בריטניקה אינה מתאימה
קטגוריה:כורים גרעיניים
קטגוריה:תחנות כוח גרעיניות
קטגוריה:קנדה: אנרגיה